**Ministru kabineta instrukcijas projekta "****Grozījumi Ministru kabineta 2012. gada 4. decembra instrukcijā Nr. 14 "Kārtība, kādā saskaņo un iesniedz izskatīšanai Ministru kabinetā attīstības plānošanas dokumentu, tiesību akta projektu vai informatīvo ziņojumu, kas satur valsts noslēpuma objektu"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 7. maijā rīkojums Nr. 210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” kā rīcības plāna pasākumu (244.7.apakšpunkts) izvirzīja uzdevumu – izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus.Ministru kabineta 2017. gada 31. augusta rīkojums Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)" |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šā gada 9. septembrī ir ieplānota Vienotā Tiesību aktu projektu izstrādes un saskaņošanas portāla (turpmāk – TAP portāls) darbības uzsākšana. Turpmāk tiesību aktu projekti un ar to saistītā informācija tiks izstrādāta, saskaņota un virzīta TAP portālā. Ņemot vērā, ka Ministru kabineta 2009.gada 7. aprīļa noteikumiem Nr. 300 “Ministru kabineta kārtības rullis” tiek izteikts jaunā redakcijā un Ministru kabineta 2009. gada 15. decembra instrukcija Nr. 19 "Tiesību akta projekta sākotnējās ietekmes izvērtēšanas kārtība" zaudēs spēku, instrukcijā ir nepieciešams precizēt punktus, kuros dotas atsauces uz Ministru kabineta kārtības ruļļa un minētās instrukcijas attiecīgajām normām.Līdz ar jaunā Ministru kabineta kārtības ruļļa spēkā stāšanos TAP portālā tiks gatavoti projekti ar statusu “ierobežotas pieejamības informācija”, savukārt valsts noslēpuma objektu un informāciju “dienesta vajadzībām” saturoši projekti netiks gatavoti TAP portālā.Instrukcijas projekts ir attiecināms uz ministrijām, īpašu uzdevumu ministru sekretariātiem, Ministru prezidenta biedru birojiem, Valsts kanceleju, Ministru prezidenta padotībā esošām valsts pārvaldes iestādēm un citām institūcijām (neatkarīgās iestādes un ministriju padotības iestādes).Iesniedzot projektu izskatīšanai Ministru kabinetā, aizvien ir pienākums sagatavot izziņu par projekta saskaņošanu, tajā norādot iebildumus, kā arī priekšlikumus un sniegt to izvērtējumu. Līdz ar to izziņas sagatavošanā pamatā tiek saglabāta pašreizējā prakse, tomēr TAP portālā veidotajā izziņā (vispārpieejamo statusu vai ierobežotas pieejamības statusu) tiks ietverti iebildumi un priekšlikumi. Lai veidotu vienotu pieeju izziņas gatavošanā projektiem ar dažādiem statusiem, arī klasificētiem dokumentiem gatavotajā izziņā būs jānorāda gan iebildumi, gan priekšlikumi. Priekšlikumu attēlošana izziņā ļauj atzinuma sniedzējam, kā arī lēmuma pieņēmējiem izprast, vai priekšlikums ir ņemts vērā vai nav. Projekta autoram nav obligāti jāpaskaidro vērā neņemšanas iemesls, līdz ar to papildu administratīvais slogs netiek radīts. Izziņas veidlapa projektiem, kuri tiek gatavoti ārpus TAP portāla pieejama Tiesību aktu ceļveža tīmekļa vietne [www.tai.mk.gov.lv](http://www.tai.mk.gov.lv)Iesniedzot projektu izskatīšanai Ministru kabinetā, projektam cita starpā pievieno ministriju un citu institūciju atzinumus vai apliecinājumu, ka tiesību akta projekts ir saskaņots. Minētā apliecinājuma forma nav konkrēti noteikta, un tas var būt, piemēram, e-pasta formā vai kā vīza uz attiecīgā projekta.Protokollēmuma projekts ir jāpievieno jebkuram projektam. Gadījumā ja protokollēmuma projektā nav paredzēta turpmākā rīcība vai uzdevums, tad protokolā ietver punktu par jautājuma pieņemšanu Ministru kabinetā.Projektiem, kas satur valsts noslēpuma objektu vai kuriem noteikts lietojuma ierobežojums "informācija dienesta vajadzībām" anotāciju aizpilda ārpus tiesību aktu portālā, saskaņā ar veidlapu, kas ir pieejama sākotnējās ietekmes izvērtēšanas vadlīnijās.Ar instrukcijas grozījumiem tiks noteikts pavadvēstules paraugs projekta iesniegšanai izskatīšanai Ministru kabinetā. Jāņem vērā, ka netiek noteikts pienākums pavadvēstulē iekļaut atsauci uz attiecīgo Ministru kabineta kārtības ruļļa normu, kas nosaka projekta iesniegšanas pamatojumu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav attiecināms |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras sagatavo normatīvo aktu projektus un informatīvos ziņojumus, kuri satur valsts noslēpuma objektu. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts ir saistīts ar Ministru kabineta noteikumu projektu "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (prot. Nr. 24 32. §)), ar kuru cita starpā ir paredzēts noteikt, ka TAP portālā tiek sagatavoti tiesību aktu projekti, kā arī nodrošināta turpmāka projektu aprite. |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības mērķgrupām, kuras tiesiskais regulējums varētu ietekmēt, tika rīkotas tematiskas apmācības par TAP portāla funkcionalitāti. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Ministru kabineta instrukcijas pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" (www.vestnesis.lv), kā arī tās ir pieejamas sistematizētas portālā Likumi.lv ([www.likumi.lv](http://www.likumi.lv)).TAP portāla izstrādes laikā kopumā tika organizētas 103 sanāksmes ar ministrijām, institūcijām, biedrībām un nodibinājumiem. Sanāksmju laikā izteiktie priekšlikumi un viedokļi tika ņemti vērā un iestrādāti TAP portālā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras sagatavo normatīvo aktu projektus un informatīvos ziņojumus, kuri satur valsts noslēpuma objektu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Instrukcijas projekts neparedz noteikt jaunas pārvaldes funkcijas un neparedz izmaiņas institucionālajā struktūrā |
| 3. | Cita informācija | Nav |

Ministru prezidents A. K. Kariņš

Viktors Sidorenkovs 67082982

viktors.sidorenkovs@mk.gov.lv